b'\n_START_ARTICLE_\nKatr\xc3\xadn Jakobsd\xc3\xb3ttir\n_START_SECTION_\nZgodnje \xc5\xbeivljenje\n_START_PARAGRAPH_\nV islandskem glavnem mestu Reykjaviku rojena politi\xc4\x8darka je leta 1999 na Univerzi Islandije diplomirala iz island\xc5\xa1\xc4\x8dine in franco\xc5\xa1\xc4\x8dine, kasneje pa \xc5\xa1e iz islandske knji\xc5\xbeevnosti. Njena diplomska naloga se je navezovala na islandskega pisca kriminalk Arnalda Indri\xc3\xb0asona. Po letu 1999 se je kot jezikovna svetovalka zaposlila na islandski javni radioteleviziji R\xc3\xadkis\xc3\xbatvarpi\xc3\xb0 (R\xc3\x9aV, med letoma 2004 in 2006 pa je voluntersko sodelovala z nekaterimi radijskimi in \xc4\x8dasopisnimi hi\xc5\xa1ami ter kot in\xc5\xa1truktorica vse\xc5\xbeivljenjskega u\xc4\x8denja in prosti \xc4\x8das na \xc5\xa1oli M\xc3\xadmir, po letu 2007 pa tudi kot predavateljica na Univerzi Islandije.\n_START_SECTION_\nPoliti\xc4\x8dna kariera\n_START_PARAGRAPH_\nKo je J\xc3\xb3hanna Sigur\xc3\xb0ard\xc3\xb3ttir prevzela vodenje islandske vlade, je  24. februarja 2013 je bila Jakobsd\xc3\xb3ttirjeva imenovana na mesto ministrice za izobra\xc5\xbeevanje, znanost in kulturo Islandije. 24. februarja je postala vodja Levo-zelenega gibanja, ki ga je 27. aprila istega leta popeljala na parlamentarne volitve. Gibanje je v 63-\xc4\x8dlanskem parlamentu osvojilo dobrih 10\xc2\xa0% oz. 7 sede\xc5\xbeev, kar je sedem manj kot na prej\xc5\xa1njih volitvah. Ob nasopu nove vlade ji je 23. maja 2013 mandat ministrice prenehal.\n_START_SECTION_\nPredsednica vlade\n_START_PARAGRAPH_\nNa parlamentarnih volitah 2017 je Jakobsd\xc3\xb3ttirjeva s stranko osvojila drugi najbolj\xc5\xa1i rezultat oz. 11 sede\xc5\xbeev v parlamentu. Z zmagovalci - neodvisno stranko in stranko progresivcev je uspe\xc5\xa1no sestavila koalicijo in 30. novembra 2017 postala druga \xc5\xbeenska na \xc4\x8delu islandske vlade. Kljub temu, da ona in njena stranka nasprotujeta \xc4\x8dlanstvu Islandije v zvezi NATO, zaradi dogovora v koalciji ne namerava izstopiti iz zveze. Prav tako nasprotuje \xc4\x8dlanstvu v Evropski uniji, zato referenduma o nadaljevanju pristopnih dejavnosti za vstop v EU ni pri\xc4\x8dakovati.\n_START_SECTION_\nZasebno\n_START_PARAGRAPH_\nJakobsd\xc3\xb3ttirjeva je poro\xc4\x8dena z Gunnarjem Sigvaldasonom. Imata tri sinove.'